Den 23. maj klokken 23.00 om aftenen starter renoveringen af Hadsundbroens klapmaskineri. Det er broklappernes syv låserigler, der skal sættes i stand. Riglerne sikrer, at broen er fastlåst, når klapperne er nede og trafikken kan køre over broen. Reparationerne betyder, at broen vil være lukket i tidsrummet 23.00 til 05.00 flere nætter, så arbejdet kan gennemføres. Der vil dog være mulighed for gennemkørsel klokken halv et, klokken to og klokken halv fire de pågældende dage. Broen lukker ikke alle nætter i perioden, men i de fleste uger er der tale om et par nætter. Renoveringen foregår fra slutningen af maj og helt frem til slutningen af november.

Referat:
Hadsundbroens klapmaskineri skal renoveres. Det betyder, at broen bliver spærret for kørsel en række nætter i sommeren og efteråret.